ปกติภายนอกก็จะเป็นคนเงียบๆ แต่ก็เฟรนลี่ หัวเราะกับพวกมุกตลกตลอดไป เหมือนไม่ได้มีอะไร แต่เรารู้ตัวว่าเป็นคนเก็บกดมากคนหนึ่ง เราเป็นคนที่ไม่ค่อยกล้าพูดสิ่งที่คิดออกไปและเก็บมันไว้กับตัวเองเสมอ ก่อนหน้านี้มีอาการนอนไม่หลับและคิดมากมา 5 วันแล้ว เพราะคิดว่าจะซิ่วแล้วไปเรียนมหาวิทยาลัยแถวบ้านที่อยู่กับปู่ย่า แต่แม่ไม่เห็นด้วย ตอนที่แม่กับน้องออกไปข้างนอเราได้อยู่คนเดียวพอดี แล้วจากนั้นก็ร้องไห้ออกมาทั้งจิก ตบและทุบตัวเอง เราร้องทำร้ายตัวเองเพราะว่าตอนที่โทรหาย่าเราร้องไห้ให้ย่าเห็น เรากลัวเขาผิดหวัง
สวัสดีค่ะ อาการเก็บกดกับเหตุการณ์ต่างๆในชีวิต คิดมาก มีความคิดและพฤติกรรมทำร้ายตนเองดังกล่าวมานั้น อาจจะเกิดจาก ปฏิกิริยาต่อความเครียดกับเหตุการณ์ต่างๆในชีวิต ซึ่งอาจเป็นภาวะชั่วคราว หรืออาจเกิดจาก ภาวะซึมเศร้า โรคซึมเศร้าซึ่งถ้ามีพฤติกรรมทำร้ายตนเองแล้ว ร่วมกับหดหู่มากๆติดต่อกันมาเกิน 2 สัปดาห์ขึ้นไป มีพฤติกรรมการกิน การนอนที่เปลี่ยนไปอย่างชัดเจน อาจจะเข้าข่ายกลุ่มโรคซึมเศร้าได้แล้วเช่นกัน ซึ่งถ้ามีภาวะนี้ ควรได้รับการประเมินเพิ่มเติมจากจิตแพทย์และเข้ารับการรักษาด้วยจิตบำบัดหรือการใช้ยาช่วยปรับอารมณ์อย่างเหมาะสมในเบื้องต้น พยายามหาสิ่งที่ชอบและเพลิดเพลินทำเพื่อเบี่ยงเบนความสนใจ พูดคุยกับผู้ที่ไว้ใจได้เพื่อระบายความทุกข์ ไม่คิดมากจนเกินไป นึกถึงคนที่รัก และสิ่งดีๆที่มีในชีวิต แต่หากไม่สามารถควบคุมความคิดต่างๆได้ ก็ควรรีบไปพบแพทย์เพื่อรับการรักษา